NVŠ keramikos būrelio „Molio fantazijos“ iššūkis

Spalio- lapkričio mėnesiais keramikos būrelio nariai turėjo netradicinį užsiėmimą su svečiu, Biržų rajono savivaldybės vyriausiuoju architektu Silvestru Šimu. Tiesa, užsiėmime nebuvo kalbama apie architektūrą... ☺ Silvestras, dar mokiniu būdamas, kūrybingos Medeikių mokyklos mokytojos Monikos Čalkauskaitės padedamas, išmoko lipdyti švilpukus iš molio. Švilpukai- neatsiejama architekto prisiminimų dalis apie vaikystę, kūrybines fantazijas, įdomiai bei prasmingai praleistą laiką dailės būrelyje. Be galo džiaugiamės, kad architektas skyrė laiką bei dalinosi savo patirtimi net su dviem grupėmis: 1-4kl. ir 5-8kl. mokiniais. Būrelio svečias iš karto įtraukė mokinukus į smagią veiklą: šiam iššūkiui nebuvo abejingo nė vieno ☺. Juk švilpuko gaminimas nėra paprastas ir lengvas: švilpukui iš molio pagaminti vos užteko dviejų užsiėmimo valandų. Jaunieji keramikai patys nusilipdė švilpukų formas, skobė ertmę bei apipavidalino. Tas tiesa, prašvilpinti paukštelį pavyko vos vienam- kitam, tačiau su mokytojo Silvestro pagalba visi švilpukai buvo „išmokyti“ skleisti garsą ☺. Išdegtus paukštelius vaikai nuglazūravo, o paskui ir smagiai pašvilpavo☺. Mielai prisiminsime švilpukų lipdymą ateityje. Tikimės, kad jaunieji keramikai jau darys juos savarankiškai. Nuoširdžiai dėkojame už įkvėptą kūrybos laiką mūsų svečiui – Silvestrui! ☺

Keramikos būrelio vadovė, laisvoji mokytoja Jūratė Pranciliauskienė





 











